Aksu

Aksu, aŭ Akesu, laŭ simpligita ĉina skribo 阿克苏市, laŭ tradicia ĉina skribo 阿克蘇市, laŭ ujgure ئاقسۇ [aĥisĥi], pinjine Ākèsū estas prefektujo kaj distriktonivela metropolo en la provinco Ujgura Aŭtonoma Regiono Ŝinĝango en Ĉina Popola Respubliko. La loknomo laŭvorte signifas "blanka akvo" (tjurke) kaj estas uzata ankaŭ por la samnoma rivero. Loĝantaro Sur tiu administra areo vivas 715 319 laŭ censo de 2020 laŭ la ĉinlinva Vikipedio. La loĝantaro estas ĉefe ujgura kaj ĥana. Geografio Aksu kuŝas ĉe la norda rando de la Tarim-baseno laŭ rivero. La teritorio estas dividita en du neapudajn areojn. La norda areo estas loĝata kaj la suda areo estas en la dezerto Taklamakano. Kokdala troviĝas 286, Almato 296, Urumĉio 637, ĉefurbo Pekino 3075, Ŝanhajo 3868 km aere laŭ [1]. Historio Ĉirkaŭ 600 la regiono estis sub kontrolo de hunoj kaj ujguraj turklingvaj triboj, baldaŭ ĝi apartenis al la Ĉagataja Ĥanlando. La iama oazo estis grava stacio sur la historia Silka Vojo. Terora atako okazis la 19-an de aŭgusto 2010 celante ĉinajn policanojn. Ekonomio La agrikulturaj produktoj inkluzivas rizon, tritikon, maizon, kotonon fruktojn (pomo, juglando), la industrio konsistas el produktado de tekstiloj, konstruadmaterialojn, kemiaĵojn, vitrofibrojn. Trafiko Aksu situas inter Urumĉio kaj Kaŝgaro, 2 naciaj ŝoseoj kaj rapidvojo tuŝas la metropolon. Ekzistaj fervoja ligilo, krome armea flughaveno, tamen ĝi akceptas enlandajn civilajn flugojn. Klimato La klimato estas malvarma dezerta laŭ klimata klasifiko de Köppen: BWk kun ekstrema laŭsezona temperaturŝanĝo. La jara averaĝa temperaturo estas 18 °C kaj varias inter 40-11 °C. La jara averaĝa precipitaĵo estas nur 97 mm, sed en ĉiuj monatoj estas precipitaĵo. La senfrosta periodo averaĝas 200–220 tagojn. Fontoj WikiTrans